CELEX: 32021R1808
Language: fi
Date: 2021-10-13 00:00:00
Title: Komission täytäntöönpanoasetus (EU) 2021/1808, annettu 13 päivänä lokakuuta 2021, täytäntöönpanoasetuksen (EU) 2021/1135 muuttamisesta tiettyihin suoriin tukijärjestelmiin sovellettavien vuoden 2021 talousarviomäärärahojen enimmäismäärien osalta Latvian tapauksessa

14.10.2021   
               
               
                  FI
               
               
                  Euroopan unionin virallinen lehti
               
               
                  L 365/38
               
            
         KOMISSION TÄYTÄNTÖÖNPANOASETUS (EU) 2021/1808,
         annettu 13 päivänä lokakuuta 2021,
         täytäntöönpanoasetuksen (EU) 2021/1135 muuttamisesta tiettyihin suoriin tukijärjestelmiin sovellettavien vuoden 2021 talousarviomäärärahojen enimmäismäärien osalta Latvian tapauksessa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 22 artiklan 1 kohdan, 36 artiklan 4 kohdan, 42 artiklan 2 kohdan, 47 artiklan 3 kohdan, 49 artiklan 2 kohdan, 51 artiklan 4 kohdan ja 53 artiklan 7 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2021/1135 (2) vahvistetaan vuotuiset kansalliset enimmäismäärät tietyille suorien tukien järjestelmille vuodeksi 2021.
                  
               
                     (2)
                  
                  
                     Täytäntöönpanoasetuksessa (EU) 2021/1135 vahvistetaan Latvian osalta vapaaehtoista tuotantosidonnaista tukea koskeva enimmäismäärä Latvian asetuksen (EU) N:o 1307/2013 54 artiklan 1 kohdan nojalla tekemän ilmoituksen mukaisesti. Latvia on sittemmin tarkistanut vapaaehtoisen tuotantosidonnaisen tuen enimmäismäärää. Ilmoituksen perusteella vapaaehtoisen tuotantosidonnaisen tuen enimmäismäärää olisi alennettava Latviassa vuoden 2021 osalta.
                  
               
                     (3)
                  
                  
                     Latvian yhtenäisen pinta-alatuen järjestelmän enimmäismäärää olisi sen vuoksi korotettava vuoden 2021 osalta vastaavasti asetuksen (EU) N:o 1307/2013 36 artiklan mukaisesti.
                  
               
                     (4)
                  
                  
                     Tätä varten täytäntöönpanoasetusta (EU) 2021/1135 olisi muutettava.
                  
               
                     (5)
                  
                  
                     Koska tässä asetuksessa säädetyt muutokset vaikuttavat täytäntöönpanoasetuksen (EU) 2021/1135 soveltamiseen, joka alkoi 1 päivänä tammikuuta 2021, tätä asetusta olisi sovellettava samasta päivästä alkaen.
                  
               
                     (6)
                  
                  
                     Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2021/1135 liite tämän asetuksen liitteen mukaisesti.
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 608.
         
            (2)  Komission täytäntöönpanoasetus (EU) 2021/1135, annettu 9 päivänä heinäkuuta 2021, Euroopan parlamentin ja neuvoston asetuksessa (EU) N:o 1307/2013 säädettyihin tiettyihin suoriin tukijärjestelmiin sovellettavista vuoden 2021 talousarviomäärärahojen enimmäismääristä (EUVL L 245, 12.7.2021, s. 1).
      
      
         
            LIITE
            Muutetaan täytäntöönpanoasetuksen (EU) 2021/1135 liite seuraavasti:
            
                        1)
                     
                     
                        Korvataan II kohdassa oleva Latviaa koskeva kohta seuraavasti:
                        
                                    ”Latvia
                                 
                                 
                                    170 814 ”
                                 
                              
                  
                        2)
                     
                     
                        Korvataan VIII kohdassa oleva Latviaa koskeva kohta seuraavasti:
                        
                                    ”Latvia
                                 
                                 
                                    45 193 ”